stanford-oval/wikipedia huggingface dataset:
סלבדור איינדה

.
סלבדור גיירמו איינדה גוסנס (בספרדית: Salvador Guillermo Allende Gossens;‏ 26 ביוני 1908 – 11 בספטמבר 1973) היה פוליטיקאי ורופא צ'יליאני. מנהיג מחנה השמאל וראש המפלגה הסוציאליסטית. נשיא צ'ילה משנת 1970 עד התאבדותו בשנת 1973, במהלך הפיכה צבאית נגדו.
חייו

מוצאו של איינדה היה מעורב: משפחת אביו הייתה ממוצא בסקי, בעוד אמו הייתה מצד אביה ממוצא בלגי ושם משפחתה גוסנס. משפחתו השתייכה אל האצולה הצ'יליאנית. לאחר סיום בית הספר התיכון, שירת סלבדור איינדה במשך שנתיים בצבא, במהלכן הוסמך לקצונה. לאחר סיום השירות למד רפואה באוניברסיטת סנטיאגו דה צ'ילה, ובשנת 1933 פרסם את עבודת הגמר שלו כדוקטור לרפואה. איינדה התעניין במיוחד ברפואה חברתית ועבודת הדוקטורט שלו, שכותרתה הייתה "ההיגיינה הנפשית והעבריינות", מתחה ביקורת על התאוריה הקרימינולוגית של צ'זארה לומברוזו. מצד שני ניכרת בה השפעת תאוריות אוגניסטיות שנויות במחלוקת שהיו נפוצות באותה תקופה, אך נזנחו לאחר מלחמת העולם השנייה.
איינדה עבד בכמה בתי חולים עד שמונה לסגן מנהל במחלקה לאנטומיה פתולוגית בבית החולים ואן בורן. בשנת 1937 פרסם את העבודה "על המציאות החברתית והרפואית בצ'ילה".
פעילותו הפוליטית

בשנת 1938 ניהל את מערכת הבחירות של מפלגת "החזית העממית" של צ'ילה, ולאחר ניצחונה בבחירות היה שר הבריאות, בשנים 1940-1938, בממשלה שהקימה. כשר פעל להדברת הטיפוס, לייצור ולהפצת תרופות נגד מחלות מין מדבקות, לתקצוב מרכזים להיגיינה ציבורית, להרחבת שרותי רפואת שיניים בבתי הספר ולהקמת קנטינות לסטודנטים באוניברסיטאות.
במקביל לפעילותו הפוליטית, ובמסגרת הבונים החופשים, ערך איינדה את כתב העת של ארגון הרופאים של צ'ילה, Boletino medico de Chile, וכמו כן את כתב העת הצ'יליאני לרפואה חברתית Revista de medicina social, שיצא לאור בעיר הולדתו ולפראיסו.
במשך כמעט ארבעים שנות פעילות פוליטית, שימש איינדה כנציג המפלגה הסוציאליסטית, גם כסנאטור וכשר. הוא התמודד, ללא הצלחה, בבחירות לנשיאות בשנים 1953, 1958 ו-1964. ב-1970, לאחר מערכת בחירות דרמטית, נבחר לנשיא צ'ילה בראשות המפלגה הסוציאליסטית. הייתה זו הפעם הראשונה בהיסטוריה של העולם שנשיא בעל השקפות מרקסיסטיות נבחר בבחירות דמוקרטיות. איינדה ביקש ליישם את הסוציאליזם בדרכי שלום ובאופן דמוקרטי.
נשיאותו ומותו

קואליציית השמאל של איינדה ערכה רפורמות חברתיות, אך נתקלה גם בהתנגדות עזה. כהונתו כנשיא התאפיינה באי שקט, שביתות, סנקציות מצד ארצות הברית, ביקורת של בית המשפט העליון של צ'ילה, ואף נשמעו קריאות מפורשות מחברי אופוזיציה בבית המחוקקים לצבא הצ'יליאני להתערב ולהשיב את הסדר במדינה. ארצות הברית מימנה פעולות גלויות וסמויות נגד איינדה כדי להפיל את משטרו.
ב־11 בספטמבר 1973 בוצעה נגדו הפיכה צבאית אלימה בהנהגת כת צבאית (חונטה) בראשותו של הגנרל אוגוסטו פינושה ובתמיכת ארצות הברית, שחששה ממדיניותו הסוציאליסטית של איינדה. הצבא כיתר את ארמון הנשיאות והפציץ אותו, ואלפים נרצחו ועונו. בעקבות ההפיכה תפס פינושה את השלטון.
בזמן שכוחותיו של פינושה הפציצו את ארמון הנשיאות, איינדה נשא ברדיו נאום פרידה, ושם אמר: "אלה מילותיי האחרונות, ובטוחני כי הקורבן שלי לא הוקרב לשווא. אני בטוח שהוא, לכל הפחות, ישמש כעונש לעבריינות, לפחדנות ולבגידה." איינדה מת במהלך ההפיכה, ובמשך שנים רבות היו שטענו בצ'ילה שהוא נרצח על ידי הכת הצבאית, אף על פי שרופאו ומשפחתו העידו כי הוא התאבד. רק בשנת 2011 הוכח סופית, על סמך נתיחה שלאחר המוות, שאיינדה התאבד באמצעות רובה AK-47 שקיבל במתנה מפידל קסטרו.
איינדה נקבר לאחר ההפיכה בקבר ללא סימני זיהוי. רק לאחר נפילת משטרו הדיקטטורי של פינושה, בספטמבר 1990, נערכה לאיינדה הלוויה ממלכתית.
גלריית תמונות

דיוקנו של איינדה מצויר על דלת בוולפראיסו
פסל לזכרו של איינדה ליד ארמון הנשיאות
איינדה ואשתו הורטנזיה בוסי
איינדה במהלך שירותו הצבאי (בשנת 1925 לערך)
הפגנת תמיכה באיינדה שהתקיימה בצ'ילה, 1964
הערות שוליים

↑  תמר גוז'נסקי, צ'ילה: דמוקרטיה שהוטבעה בדם
↑  חיים ברעם, מותו של נבל, באתר הגדה השמאלית 17 בדצמבר 2006
↑  יוסי לוס, 11/9 אינו מציין רק את נפילת התאומים, באתר "העוקץ", 17 בספטמבר 2003
↑  אוסוואלדו מוראי, קבורה מאוחרת לנשיא אהוב, חדשות, 6 בספטמבר 1990
| --- | --- |
בקרת זהויות :  NLI: 987007257666405171  PLWABN: 9810625716305606  BIBSYS: 90364437  BNC: 000037057  BNE: XX826611  BnF: cb11888506q (data)  CANTIC: a10038504  CiNii: DA05123165  GND: 118502085  ISNI: 0000 0001 2144 6616  LCCN: n50022993  MusicBrainz: c5917c54-03c7-4009-b0d8-b012e8aed5fb  NARA: 10580511  NDL: 00431313  NKC: jn19990000120  NLA: 35003625  NLG: 103069  NLK: KAC201111694  NTA: 070229678  RERO: 02-A002919940  SELIBR: 291576  SNAC: w6wd4trb  SUDOC: 028151852  Trove: 785891  VIAF: 97618187   WorldCat (עם VIAF): 97618187
שלושת הקופים החכמים

שלושת הקופים החכמים
פסל של שלושת הקופים החכמים בוואריצייה אחרת, של דביבונים
שלושת הקופים החכמים (נקרא גם: לא ראיתי, לא שמעתי, לא אמרתי) הוא סמל עממי, שמקורו במזרח הרחוק, שהופיע ככל הנראה לראשונה ביפן, ובו מתוארים שלושה קופים: האחד מכסה בידיו את פיו, השני מכסה את עיניו, והשלישי מכסה את אוזניו. אלה מסמלים פתגם מזרחי עתיק: "אל תראו רוע, אל תשמעו רוע, אל תדברו רוע". הפתגם, המטיף להימנעות מהרוע, נובע מן האמונה כי העיסוק ברוע יוצר רוע. השמות היפניים של הקופים הם (בהתאמה): איוואזרו, מיזארו וקיקזארו. השמות מורכבים מהפעלים "איווה" (לדבר), "מי" (לראות), "קיקה" (לשמוע) וסיומת השלילה "-זארו".
על פי הפרשנות הנפוצה בימינו, ובשונה מן המשמעות המקורית, הסמל מתאר מצב בו אדם מסוים, היודע כי נעשה עוול בסביבתו, בוחר להעלים עין מן המתרחש ולא להתערב בנעשה.
הגרסה המלאה היא עם קוף רביעי, סזארו, המכסה את אבריו המוצנעים, או מצליב ידיו. משמעותו, "אל תעשה רע". קוף זה מופיע בהמאמרות של קונפוציוס.
בתרבות

בסדרה "עניין של זמן" היה פרק ששמו "שלושת הקופים", ובו אלון (אורי גוטליב) יוצר גרפיטי של שלושת הקופים בתור אקט מחאתי נגד פסילת כתבה שלו שעסקה בפעילות של אחיו (דני שטג) בשטחים.
במערכון "החות'ים באילת" ששודר ב"ארץ נהדרת" אחד החות'ים (מריאנו אידלמן) רואה את הפסל של שלושת הקופים שמוצב שם ואומר "לא ראיתי, לא שמעתי, לא חיזנתי".
ראו גם

אומרטה
קוף ובבואת הירח במים
Dawn FM

Dawn FM הוא אלבום האולפן החמישי של הזמר-יוצר הקנדי דה ויקנד. האלבום יצא לאור ב-7 בינואר 2022, בהוצאת חברות התקליטים ריפבליק רקורדס ו-XO.‏ Dawn FM הוא אלבום ההמשך של After Hours, שפורסם ב-20 במרץ 2020. באלבום משתתפים אמנים נוספים לצד דה ויקנד, דוגמת טיילר, דה קריאייטור; ליל ויין, קווינסי ג'ונס וג'ים קארי. מפיקי האלבום, מקס מרטין ודניאל לופטין, גייסו כמה ממיטב אמני הדאנס העכשוויים לסייע בהלחנת השירים. בין האמנים שהשתתפו ניתן למנות את קלווין האריס, אוסקר הולטר ו-Swedish House Mafia.
Dawn FM מאופיין בשירי דאנס-פופ וסינת'-פופ בהשראת הגל החדש של שנות ה-80. הוא זכה לשבחים מפי מבקרי המוזיקה העכשווית, שאהבו את הקונספט הפסיכדלי שלו, להפקתו ולשיריו. ארבעה סינגלים יצאו לאור מהאלבום. "Take My Breath" הגיע למקום הראשון במצעד מדיה פורסט ישראל, ולמקום השישי במצעד בילבורד הוט 100.
האלבום קיבל מועמדות בפרס האלבום לשנת 2022 בטקס פרס בחירת הקהל לשנת 2022, אך האלבום שובר השיאים של הזמרת האמריקאית טיילור סוויפט, Midnights, זכה בפרס זה.
רקע

ב-20 במרץ 2020, בעיצומו של הסגר הכללי ברחבי העולם עקב מגפת הקורונה, הוציא דה ויקנד לאור את האלבום After Hours.‏ האלבום, שהופק בעיקר על ידי דה ויקנד עצמו, זכה להצלחה מסחרית בשווקים הבינלאומיים, ולביקורות חיוביות לרוב. כמה מבקרי מוזיקה אף טענו כי After Hours הוא היצירה המוזיקלית הטובה ביותר של דה ויקנד. זמן קצר לאחר מכן החל לעבוד על אלבומו החדש. במהלך ריאיון בעיתון "רולינג סטון" בספטמבר אותה השנה הצהיר כי ייתכן שאלבומו החדש יפורסם כשהסגר הכללי יפתח.
במאי 2021 התחיל דה ויקנד לפזר רמזים לקראת הוצאת האלבום. בריאיון לוראייטי סיפר כי תקליטו האחרון היה After Hours of the night ("אחרי שעות הלילה"), והוא עכשיו מתוכנן להגעתו של The Dawn ("הזריחה"). באוגוסט 2021, לאחר הקלטת האלבום ששמו היה אז The Dawn, פרסם דה ויקנד טיזר קצר במדיה החברתית בשם "The Dawn Is Coming" ("השחר מגיע"). ברקע נשמעת המנגינה של אחד הסינגלים מתוך האלבום, "Take My Breath".‏ מאוחר יותר באותו היום הכריז כי "Take My Breath" עתיד לצאת לאור ב-6 באוגוסט, כסינגל המוביל של The Dawn.‏
ב-2 בינואר 2022 הוא פרסם ציוץ בעמוד הטוויטר שלו שתוכנו היה "תתעוררו עם עלות השחר מחר". למחרת, עם עלות השחר (שעון לוס אנג'לס) פרסם דה ויקנד טריילר לאלבום בטוויטר, באינסטגרם ובערוץ היוטיוב שלו. בפוסט זה פרסם כי האלבום Dawn FM עתיד לצאת לפלטפורמות השונות ב-7 בינואר אותה השנה. ב-4 בינואר 2022 פרסם דה ויקנד את עטיפת האלבום ומספר עטיפות אלטרנטיביות ברשתות החברתיות. ב-5 בינואר 2022 פרסם דה ויקנד את רשימת הרצועות של האלבום.
ב-12 בינואר 2022 הוציא דה ויקנד גרסה מורחבת לאלבום בשם: Dawn FM (Alternate World).
קונספט

ל-Dawn FM מאופיין סגנון פסיכדלי וניסיוני, ששם דגש על משברים קיומיים בחייו של אדם. ב-23 בנובמבר אותה השנה, בריאיון למגזין הבילבורד סיפר בקצרה על Dawn FM.
דמיינתי את המאזינים ברגע הראשון שהם שומעים את Dawn FM. דיימנתי אותם כמתים, שתקועים בין העולם החומרי לשמיימי. השוותי זאת במוחי לפקק תנועה, שבסופו ממוקם האור בקצה המנהרה. בזמן שהם [מאזיני האלבום] תקועים בפקק, נשמע ברמקול בכלי הרכב שלהם קול המנחה אותם להגיע אל האור, אל הצד השני. זה יכול להישמע שמח או עגום, אך זו הרגשתי על Dawn FM
עטיפת האלבום הסטנדרטית של Dawn FM מציגה את דה ויקנד בדמותו הזקנה. קרן אור קטנה פוגעת בכתפו, והיא מסמלת את המעבר בין החיים למוות. מהדורות האספנים של Dawn FM, המוצגות בחנות המקוונת של דה ויקנד ובחנויות Target ו-HMV, כוללת שלוש עטיפות שונות שעוצבו בידי רוברט בטי.
קידום > סיבוב הופעות

סיבוב הופעות "The After Hours Tour" פורסם על ידי דה ויקנד ב-20 בפברואר 2020, כחודש לפני יציאתו של After Hours.‏ אולם עם פרוץ מגפת הקורונה הוא נאלץ לדחות אותו לקיץ 2021. לאחר שתי דחיות נוספות עקב מגבלות המגפה הכריז דה ויקנד כי סיבוב ההופעות יתחיל רשמית בקיץ 2022. משכך, הוא החליט לשלב בסיבוב ההופעות את האלבום Dawn FM. בהתאמה שינה דה ויקנד את שמו ל-"After Hours til Dawn Stadium Tour".
קידום > סינגלים

ב-6 באוגוסט 2021 הוציא דה ויקנד לאור את הסינגל המוביל של האלבום, "Take My Breath". הוא הגיע למקום השישי במצעד הבילבורד הוט 100 בארצות הברית, ולעשרת השירים הפותחים של 19 מצעדי מוזיקה ברחבי העולם. הקליפ של השיר, שבוים על ידי סילקיואה, פורסם בעמוד היוטיוב הרשמי של הזמר.
ב-7 בינואר 2022 "Sacrifice" יצא לאור כסינגל השני מתוך Dawn FM.‏ הקליפ, שבוים גם הוא על ידי סילקיואה, מהווה המשך ישיר לקליפ של "Take My Breath". השיר נשלח לרדיו להיטים עכשוויים של ארצות הברית ב-11 בינואר.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 89/100
AnyDecentMusic?: 8.1/10
ציוני ביקורות
מקור: ציון
Clash: 8/10
Evening Standard: 
הגרדיאן: 
אינדפנדנט: 
The Line of Best Fit: 8/10
NME: 
Paste: 8.8/10
רולינג סטון: 
הטיימס: 
Dawn FM זכה לשבחים מפי מבקרי המוזיקה העכשווית. באתר "Metacritic" קיבל האלבום ציון של 89 מתוך 100. ציון זה הוא הממוצע של 11 ביקורות על אלבום. מייקל ווד מלוס ממגזין לוס אנג'לס טיימס ציין לשבח את הפקת האלבום. הוא כתב כי Dawn FM הוא פתיחה נהדרת לשנת 2022, ואף ציין כי הוא בעל סממנים חיוביים הרבה יותר מאלבומיו הקודמים. האתר "AnyDecentMusic?" נתן לאלבום ציון של 8.1 מתוך 10.
העיתונאי ויל דיוקס מרולינג סטון ציין לשבח את הפקת האלבום. הוא טען שהאלמנטים הגשמיים של האלבום, בשילוב עם מוזיקה בעלת מוטיבים מהחלל החיצון, נותנים ל-Dawn FM את השבחים המגיעים לו. האתר Clash ביקר את סדר השירים של האלבום, וטען כי הוא אינו משרת אותו בצורה הטובה ביותר. עם זאת, ציין כי Dawn FM הוא אלבום המשך טוב ל-After Hours.‏ רוזין אוקונור מאינדפנדנט שיבחה את מילות שירי האלבום. היא טענה כי ”Dawn FM סותר את תוכן אלבומיו הקודמים של דה ויקנד. בעבר, הוא נהג לצלם קליפ במועדוני לילה מטופשים. כעת הוא מבין, ואף מתחרט על ההתנהגות הזולה שלו”. ריאן דיילי מאתר NME כתב כי הוצאת האלבום היא אבן דרך משמעותית במסעו של דה ויקנד למצוא את שלוותו הפנימית.
בביקורת שג'ם אסוואד כתב ב-Variety, נאמר כי Dawn FM הוא האלבום הטוב ביותר שיצא בחודש ינואר 2022. בובי אוליביירה ממגזין Spin שיבח את מקס מרטין, מפיק האלבום, וטען כי כל המיומנויות שפיתח במהלך הקריירה שלו כמפיק מוזיקלי מתבטאות ב-Dawn FM. אולם אלכס ריגוטי מ-Clash טען כי חסר באלבום קצביות קבועה, אופי וייחודיות.
הצלחה מסחרית

Dawn FM הופיע לראשונה בבילבורד 200, כשהגיע למקום השני, עם 148,000 יחידות שקולות לאלבום, 173.04 מיליון השמעות בסטרימינג ו-14,000 עותקים טהורים של האלבום. Dawn FM הוא האלבום השמיני של דה ויקנד שהגיע לעשרת האלבומים הפותחים במצעד. הוא הגיע למקום הראשון במצעד האלבומים הבריטי.
רשימת רצועות

| Dawn FM> מס' | Dawn FM> שם | Dawn FM> משך | Dawn FM>  | Dawn FM>  | Dawn FM>  | Dawn FM>  | Dawn FM>  | Dawn FM>  | Dawn FM>  |
| --- | --- | --- | --- | --- | --- | --- | --- | --- | --- |
| 1. | Dawn FM (בהשתתפות ג'ים קארי)   | 1:36 |  |  |  |  |  |  |  |
| 2. | Gasoline  | 3:32 |  |  |  |  |  |  |  |
| 3. | How Do I Make You Love Me?  | 3:34 |  |  |  |  |  |  |  |
| 4. | Take My Breath  | 5:39 |  |  |  |  |  |  |  |
| 5. | Sacrifice  | 3:09 |  |  |  |  |  |  |  |
| 6. | A Tale By Quincy  | 1:36 |  |  |  |  |  |  |  |
| 7. | Out of Time  | 3:34 |  |  |  |  |  |  |  |
| 8. | Here We Go...Again (בהשתתפות טיילר, דה קריאייטור)   | 3:30 |  |  |  |  |  |  |  |
| 9. | Best Friends  | 2:44 |  |  |  |  |  |  |  |
| 10. | Is There Someone Else?  | 3:19 |  |  |  |  |  |  |  |
| 11. | Starry Eyes  | 2:28 |  |  |  |  |  |  |  |
| 12. | Every Angel Is Terrifying  | 2:47 |  |  |  |  |  |  |  |
| 13. | Don't Break My Heart  | 3:25 |  |  |  |  |  |  |  |
| 14. | I Heard You're Married (בהשתתפות ליל ויין)   | 4:24 |  |  |  |  |  |  |  |
| 15. | Less than Zero  | 3:32 |  |  |  |  |  |  |  |
| 16. | Phantom Regret by Jim (בהשתתפות ג'ים קארי)   | 3:00 |  |  |  |  |  |  |  |
| משך כולל: | משך כולל: | 51:49 |  |  |  |  |  |  |  |
| Dawn FM (Alternate World)> מס' | Dawn FM (Alternate World)> שם | Dawn FM (Alternate World)> משך | Dawn FM (Alternate World)>  | Dawn FM (Alternate World)>  | Dawn FM (Alternate World)>  | Dawn FM (Alternate World)>  | Dawn FM (Alternate World)>  | Dawn FM (Alternate World)>  | Dawn FM (Alternate World)>  |
| --- | --- | --- | --- | --- | --- | --- | --- | --- | --- |
| 17. | Take My Breath (רמיקס)   | 6:06 |  |  |  |  |  |  |  |
| 18. | Sacrifice (רמיקס)   | 3:58 |  |  |  |  |  |  |  |
| 19. | Moth to a Flame (בהשתתפות Swedish House Mafia)   | 3:54 |  |  |  |  |  |  |  |
| משך כולל: | משך כולל: | 65:47 |  |  |  |  |  |  |  |
קרדיטים > מוזיקאים

| 0 | 1 | 2 |
| --- | --- | --- |
|  דה ויקנד – שירה (כל הרצועות), כלי מקלדת (כל הרצועות), תכנות (כל הרצועות), בס (4), תופים (4), קולות רקע (15)  דניאל לופטין – כלי מקלדת (1–3, 7, 10–13, 16), תכנות (1–3, 7, 10–13, 16)  ג'ספר ראנדל – עריכת קולות מקהלה (1, 11, 12)  אנג'לה פאריש – קולות מקהלה (1, 11, 12)  אנה דוידסון – קולות מקהלה (1, 11, 12)  ברי הולנד – קולות מקהלה (1, 11, 12)  ג'סיקה רוטר – קולות מקהלה (1, 11, 12)  ג'ואנה וולפיץ' – קולות מקהלה (1, 11, 12)  קטי המפטון – קולות מקהלה (1, 11, 12)  רייצ'ל פאנצ'ל – קולות מקהלה (1, 11, 12)  שרה מן – קולות מקהלה (1, 11, 12) |  שרה מרגרט האף – קולות מקהלה (1, 11, 12)  ג'ים קארי – קולות (1, 7, 16)  מקס מרטין – כלי מקלדת (2–7, 10, 11, 13, 15, 16), תכנות (2–7, 10, 11, 13, 15, 16), בס (4, 15), תופים (4), קולות רקע (15), גיטרה (15)  אוסקר הולטר – כלי מקלדת (2–7, 10, 11, 13, 15, 16), תכנות (2–7, 10, 11, 13, 15, 16), בס (4, 15), תופים (4), גיטרה (15)  אלווירה אנדרפיארד – קולות רקע (4)  דוד בוקובינסקי – צ'לו (4, 11)  שלבאק – תופים (4)  מאנגוס סיולאנדר – כלי הקשה (4)  מטייאס ביילנד – כלי מיתר (4, 11)  מטייאס ג'והאנסון – כינור (4, 11)  קווינסי ג'ונס – קולות (6) |  כריסטיאן לאב – קולות רקע (8)  בני בוק – כלי מקלדת (8), תכנות (8)  בריאן קנדי – כלי מקלדת (8), תכנות (8)  ברוס ג'ונסטון – כלי מקלדת (8), תכנות (8), עיבוד קולי (8), קולות (8)  צ'ארלי קופין – כלי מקלדת (8), תכנות (8)  רקס קודו – כלי מקלדת (8), תכנות (8)  דה-הילה – כלי מקלדת (9), תכנות (9)  פטר נוס ג'והאנסון – טרומבון (11)  האחים ספדי – קולות (12)  קלווין האריס – כלי מקלדת (14), תכנות (14) |
קרדיטים > טכני

| --- | --- |
 דייב קאץ' – מאסטרינג  סרבן גניאה – מיקסינג  ג'ון האנס – הנדסת מיקס  ג'רמי לרטולה – הנדסה (1–3, 11, 14, 15)  מאט קון – הנדסה (1–3, 6–16):  סאם הולנד – הנדסה (1–4, 6, 10, 11, 13–16)  שין קמיימה – הנדסה (1–3, 5, 7–15)  מייקל אילברט – הנדסה (8)  קלווין פטרסון – עוזר מאסטרינג
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 2 |
|  איטליה | מצעד האלבומים האיטלקי | 4 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  ארצות הברית | מצעד אלבומי ה-R&B/היפ-הופ | 2 |
|  גרמניה | GfK – טופ 100 | 5 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  הממלכה המאוחדת | מצעד אלבומי ה-R&B | 1 |
|  ולוניה | אולטראטופ 40 | 4 |
|  יפן | אוריקון | 41 |
|  ליטא | AGATA | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1) |
|  סלובקיה | ČNS IFPI | 2 |
|  ספרד | PROMUSICAE | 2 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 2 |
|  צ'כיה | ČNS IFPI | 2 |
|  צרפת | SNEP | 3 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 176 |
|  ארצות הברית | מצעד האלבומים העכשוויים | 78 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | זהב | 35,000 |
סיכום
| בכל העולם | — | 35,000 |
היסטוריית יציאות לאור

| אזור | תאריך | פורמט | חברת תקליטים | מקור |
| --- | --- | --- | --- | --- |
| עולם | 7 בינואר 2022 | הורדה דיגיטלית • סטרימינג | XO • ריפבליק |  |
| עולם | 28 בינואר 2022 | תקליטור | XO • ריפבליק |  |
| עולם | 29 באפריל 2022 | קלטת שמע • תקליט | XO • ריפבליק |  |
מועצה אזורית מעלה יוסף

מועצה אזורית מעלה יוסף היא מועצה אזורית בנפת עכו אשר במחוז הצפון השוכנת בגליל המערבי ליד העיר מעלות-תרשיחא והמועצה המקומית שלומי.
היסטוריה

מועצה אזורית מעלה יוסף הוקמה רשמית בפברואר 1958, על פי החלטה מסוף 1957. המועצה הוקמה תחת השם "מעלה הגליל" והקיפה את היישובים: אלקוש, חוסן, מעונה, פקיעין החדשה וצוריאל וכן את מעלות-תרשיחא, שהוכללה במועצה באופן זמני עד שתוקם עבורה מועצה מקומית נפרדת. משרדי המועצה מוקמו אז במעלות. המועצה הייתה המועצה האזורית ה-50 שהוקמה בישראל ועם הקמתה הסתיים תהליך הקמת מועצות אזוריות עבור יישובים יהודים חסרי מעמד מוניציפלי. לקראת סוף 1962, עם הוצאתה של מעלות-תרשיחא מתחומי המועצה, התקיימו דיונים בשאלה האם לצרף את שאר יישובי המועצה למועצה אזורית סולם צור או להעביר למועצת מעלה הגליל את יישובי העולים של מועצה אזורית סולם צור. בסופו של דבר הוחלט לצרף את יישובי העולים של מועצה אזורית סולם צור (גורן, יערה, עבדון, עין יעקב, שומרה) למועצת מעלה הגליל וכן את היישוב החדש אבן מנחם, שנוסד ב-1960, כך שהמועצה כללה 11 יישובים. בהרכבה החדש המועצה נחשבה למועצה אזורית חדשה ומונה לה יושב ראש מועצה ממונה - יוסף וקרט. הצעה שעלתה בראשית שנות ה-60 לכלול את הכפרים כיסרא וסמיע במועצה נדחתה על ידי תושבי הכפרים בגלל שלא רצו להיות מיעוט במועצה יהודית.
בשנים 1966–1967 הוקמו בצפון מזרח המועצה, ליד אבן מנחם, שלושה יישובים חדשים: זרעית, נטועה ושתולה.
באוקטובר 1974 הוסב שמה של המועצה ל"מעלה יוסף", על שם יוסף ויץ, שהיה יושב ראש קרן קיימת לישראל.
בשנת 1978 הוקם מושב לפידות עבור בנים ממשיכים של תושבי מושבי המועצה. בשנים 1979–1981 הוקמו בתחומי המועצה מספר יישובים קהילתיים במסגרת תוכנית המצפים בגליל. יישובים אלו כללו את מתת, אבירים, מצפה הילה וגיתה ואת גרנות הגליל ומנות, שיועדו לבנים של תושבי מושבי המועצה.
בשנת 2000 נוסף היישוב החדש נווה זיו למועצה. המועצה האזורית מעלה יוסף היא אחת המועצות האזוריות היחידות במדינת ישראל שאין בשטחן המוניציפלי שום קיבוץ.
במהלך מלחמת חרבות ברזל ספגה המועצה האזורית ירי של רקטות, פצצות מרגמה וטילי נ"ט, וכ-30% מתושביה פונו מבתיהם.
גאוגרפיה

אנדרטה לבני המועצה האזורית מעלה יוסף שנפלו במערכות ישראל
בית המועצה האזורית מעלה יוסף
המועצה משתרעת על שטח של 180 אלף דונם וגובלת בצפון בגבול ישראל-לבנון, בדרום במועצה אזורית משגב ובמערב במועצה אזורית מטה אשר, ובמזרח במועצה אזורית הגליל העליון. כמו כן גובלת המועצה בתחומה במספר כפרים דרוזים וערביים.
יישובי המועצה האזורית ממוקמים ברובם לאורך שני צירים עיקריים:
כביש הצפון – לאורכו נמצאים ממערב למזרח: יערה, גורן, גרנות הגליל, שומרה, זרעית, אבן מנחם, שתולה, נטועה ומתת.
כביש 89 – לאורכו נמצאים ממערב למזרח: נווה זיו, עין יעקב, מצפה הילה, מעונה, חוסן, צוריאל, פקיעין החדשה ואלקוש.
בין שני הצירים, במערב המועצה נמצאים עבדון ומנות. היישוב אבירים נמצא במזרח המועצה ממערב לאלקוש על ציר פנימי. בדרום המועצה, דרומית לכפר ורדים, נמצאים לפידות וגיתה, אשר למרות קרבתם הגישה אליהם היא מכיוונים שונים, בגלל נחל בית העמק המפריד ביניהם.
יישובי המועצה

| מספר | צורת היישוב | יישוב | שנת הקמה | אוכלוסייה | הערות |
| --- | --- | --- | --- | --- | --- |
| 1 | יישוב קהילתי | אבירים | 1980 | 310 |  |
| 2 | מושב | אבן   מנחם | 1960 | 285 |  |
| 3 | מושב | אלקוש | 1949 | 275 |  |
| 4 | מושב | גורן | 1950 | 424 |  |
| 5 | יישוב קהילתי | גורנות   הגליל | 1980 | 267 |  |
| 6 | יישוב קהילתי | גיתה | 1980 | 296 |  |
| 7 | מושב | זרעית | 1967 | 237 |  |
| 8 | מושב | חוסן | 1949 | 1,193 |  |
| 9 | מושב | יערה | 1950 | 806 | ביישוב   מתגוררות משפחות בדואיות |
| 10 | מושב | לפידות | 1978 | 126 |  |
| 11 | יישוב קהילתי | מנות | 1980 | 525 |  |
| 12 | מושב | מעונה | 1949 | 965 |  |
| 13 | יישוב קהילתי | מצפה   הילה | 1980 | 549 |  |
| 14 | יישוב קהילתי | מתת | 1979 | 227 |  |
| 15 | יישוב קהילתי | נווה   זיו | 2000 | 1,025 |  |
| 16 | מושב | נטועה | 1966 | 323 |  |
| 17 | מושב | עבדון | 1952 | 674 |  |
| 18 | מושב | עין   יעקב | 1950 | 1,226 |  |
| 19 | מושב | פקיעין   החדשה | 1955 | 624 |  |
| 20 | מושב | צוריאל | 1950 | 405 |  |
| 21 | מושב | שומרה | 1949 | 373 |  |
| 22 | מושב | שתולה | 1967 | 311 |  |
דמוגרפיה

לפי נתוני הלשכה המרכזית לסטטיסטיקה (הלמ"ס) נכון לסוף אוקטובר 2024 (אומדן), מתגוררים במועצה אזורית מעלה יוסף 12,278 תושבים (מקום 161 בדירוג רשויות מקומיות בישראל).  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 76.5%. השכר החודשי הממוצע של שכיר במשך שנת 2021 היה 11,099 ש"ח (ממוצע ארצי: 11,330 ש"ח).
ראשי המועצה

יוסף וקרט (ממונה) (1963–1972)
יעקב יעקב מעין יעקב (1973–1992)
אבי קרמפה ממנות (1992–2012) משנת 1992, בבחירות 2007 הוא נבחר מראש לאחר שאיש לא התמודד מולו
שמעון גואטה מגורן (משנת 2012 – מכהן)
השתלת מח עצם

שתל של מח עצם.
השתלת מח עצם הוא תהליך בו מושתלים תאי גזע המטופויאטיים, שמקורם ממח העצם, איסוף מדם פריפריאלי או מחבל הטבור. השתלת מח עצם יכולה להיות אוטולוגית, שזו השתלה בה משתמשים תאי מח העצם של האדם עצמו, השתלת מח עצם אלוגנאית, בה מקור השתל הוא מתורם וכן השתלת מח עצם סינגנאית, מתאום זהה של המטופל, שבמקרה זה ההרכב הגנטי של השתל זהה לזה של המקבל.
הליך זה הוא עתיר סיכונים עבור החולה והוא מבוצע עבור חולים הנמצאים בסכנת חיים כגון מחלות סרטניות בדם ובמח העצם, כמו מיאלומה נפוצה או לוקמיה, במקרים של מחלות גנטיות מסכנות חיים כמו אוסטאופטרוזיס או כשל חיסוני משולב חמור (SCID) ואף מחלות אוטואימוניות. טרם ההשתלה מח העצם של החולה מושמד על ידי כימותרפיה או קרינה והוא מוחלף על ידי מח העצם של התורם. הסיכונים השכיחים בהשתלת מח עצם מתורם זר הם זיהומים ומחלת השתל נגד המאכסן.
תרומת מח עצם מתבצעת בבנק הדם שבבתי החולים. לעיתים מח העצם המשמש להשתלה, מתקבל מהחולה עצמו ולאחר תהליך רפואי שעובר החולה, מח העצם מוחזר אליו. בשאר המקרים נדרש תורם לצורך השגת מח העצם עבור ההשתלה. תורמי מח עצם חייבים להיות זהים למושתל, מבחינת מאפיין סיווג הרקמות, הידוע בשם 'חלבוני HLA’. בשל המספר הכמעט בלתי מוגבל של צירופי HLA אפשריים, הסיכויים להתאמה בין נתרם לתורם, שאינו בן משפחתו, הם נמוכים. בנוסף, בפועל רק 30% מהחולים מצליחים למצוא תורם מתאים מקרב בני משפחתם (סיכוי ההתאמה עם אחים הוא 25%). בשאר המקרים מתאפשרות ההשתלות הודות לקיום מאגרי תורמים ממחשבים בינלאומיים גדולים, המאפשרים לבדוק התאמה למיליונים רבים של אנשים אחרים. הסיכוי למצוא תורם במאגרים נאמד היום ב-55%.[דרוש מקור] בקרב האוכלוסייה האירופאית קיימים 80% סיכויי התאמה.
השתלת מח עצם החלה בסוף שנות ה-70.